**Obec Hankovce**

**v zmysle § 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v  znení neskorších predpisov a § 5 zákona NR SR č. 552/2003 Z. z. o výkone práce vo verejnom záujme v znení neskorších predpisov**

**vyhlasuje**

**VÝBEROVÉ KONANIE**

**na obsadenie funkcie riaditeľa(ky) Materskej školy Hankovce, Hankovce č. 1, 086 46 Hankovce**

**Kvalifikačné predpoklady:**

- odborná a pedagogická spôsobilosť pre MŠ v zmysle vyhlášky MŠ SR č. 437/2009 Z. z.,

ktorou sa ustanovujú kvalifikačné predpoklady a osobitné kvalifikačné požiadavky pre

jednotlivé kategórie pedagogických a odborných zamestnancov

- najmenej päť rokov výkonu pedagogickej činnosti

- vykonanie prvej atestácie v zmysle zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov

**Ďalšie požiadavky:**

- bezúhonnosť a spôsobilosť na právne úkony v plnom rozsahu v zmysle § 3 zákona

č. 552/2003 Z. z. o výkone práce vo verejnom záujme v znení neskorších predpisov,

- ovládanie štátneho jazyka

- znalosť práce na PC

- znalosť príslušnej legislatívy

- riadiace a organizačné schopnosti

**Požadované doklady:**

**-** písomná prihláška do výberového konania

**-** profesijný životopis

- overené kópie dokladov o dosiahnutom vzdelaní (o najvyššom dosiahnutom vzdelaní, o vykonaní prvej atestácie)

- doklad o dĺžke výkonu pedagogickej praxe

- písomne spracovaná koncepcia rozvoja materskej školy

- potvrdenie o zdravotnej spôsobilosti (podľa § 6 zákona č. 317/2009 Z .z.)

- čestné vyhlásenie o bezúhonnosti

- písomný súhlas uchádzača na spracovanie osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov

**Uzávierka prijímania prihlášok je 22. mája 2019.**

Prihlášky s označením **„Výberové konanie MŠ Hankovce“** posielajte na adresu**: Obec Hankovce, Hankovce č. 1, 086 46 Hankovce**

Dátum a miesto výberového konania bude uchádzačom, ktorí splnia podmienky, oznámené najmenej 7 dní pred jeho uskutočnením. Úspešnému uchádzačovi obec ponúka bývanie v nájomnom byte.

Ján Grega-Jakub

starosta obce